NEDRYKK: Lillestrøm tapte kvalifiseringskampene mot Start. Her fortviler LSK-spillere på Åråsen. Foto: Terje Pedersen

Blodrøde tall for LSK etter nedrykk: Nå skal det kuttes 20 mill.

2019 endte med nedrykk for Lillestrøm. Økonomien til klubben har også stupt. Nå skal det kuttes kraftig.

23. februar

Det kommer fram av årsberetningen og regnskapet som er lagt fram før årsmøtet neste uke:

* Underskuddet endte på 12,7 millioner. Det var underskudd også i 2018, men dette er langt større.

Redaksjonelt samarbeid Dplay Se Eliteserien og OBOS-ligaen direkte på Dplay

* Det har vært en kraftig økning i utgiftene, særlig personalkostnadene, som har økt fra 38 til 44 millioner siden 2018.

* Klubben innrømmer at likviditeten i perioder var dårlig sist sesong.

* Egenkapitalen er spist opp kraftig.

* Budsjettet viser at LSK tenker å kutte nesten 20 millioner i utgifter.

* Budsjettet viser også at de skal kutte 10 millioner bare på personalkostnadene.

* De regner med drøyt syv millioner mindre i inntekter i 2020 sammenlignet med 2019.

les også Geir Bakke-prisen var på tre millioner – Lillestrøm betaler null

VG har søkt kommentar fra Lillestrøm Sportsklubb.

– Vi er enige om at vi kommenterer regnskapet først på årsmøtet, melder daglig leder Robert Lauritsen.

I årsberetningen påpekes det flere ting som førte til den økonomiske nedturen. Underskuddet ble altså på 12,7 millioner kroner.

«Dette er for en stor del en konsekvens av de dårlige sportslige prestasjonene», skriver styret i årsberetningen.

Klubben mener dette var årsaker til økonomisk nedtur:

* Lavere posisjon på tabellen ga tapte inntekter og at tidlig cup-exit også bidro.

* Det ble budsjettert med salg av spiller, men dette var inntekter som uteble da spilleren ikke vil gå til klubben som ønsket ham.

* Klubben valgte å sparke hovedtrener Jörgen Lennartsson på tampen av sesongen. Det ga økte kostnader i 2019.

les også LSK måtte ha politieskorte etter kvalikfiasko

Underskuddet for 2019 ble ni millioner større enn året før, da det var minus 3,6 millioner kroner.

LSKs inntekter er omtrent som tidligere, men utgiftene har økt kraftig. Egenkapitalen var cirka 18,5 millioner for ett år siden - nå har den falt til snaut seks millioner.

Publisert: 23.02.20 kl. 20:21

Eliteserien S V U T M P 1 Bodø/Glimt 17 15 2 0 62 – 19 43 47 2 Molde 18 11 1 6 46 – 22 24 34 3 Vålerenga 18 9 5 4 29 – 24 5 32 4 Odd 17 10 1 6 30 – 24 6 31 5 Rosenborg 17 8 5 4 32 – 18 14 29 VIS MER Champions League-kvalifisering

Champions League-kvalifisering Europaliga-kvalifisering

Europaliga-kvalifisering Nedrykkskvalifisering

Nedrykkskvalifisering Nedrykk

Mer om Eliteserien Lillestrøm SK